Yes הטלוויזיה בלוויין

yes הוא המותג העיקרי של חברת די.בי.אס. שרותי לווין (1998) בע"מ, המספקת שירותי טלוויזיה רב-ערוצית בישראל באמצעות הלוויינים "עמוס 3" ו"עמוס 7", והחל מ-2019 גם בשידור אינטרנטי. בהיותה חברה-בת של "בזק", מאז שנת 2019 החברה מתופעלת על ידי הנהלה אחודה המשותפת גם לחברות פלאפון תקשורת ובזק בינלאומי.

נכון ל-2022, החברה היא ספקית הטלוויזיה הרב-ערוצית השנייה בגודלה בישראל, עם כ-560 אלף מנויים, וחברת הטלוויזיה ב-IP הגדולה בישראל עם כ-300 אלף מנויים (כ- 50% מסך לקוחות החברה). מנכ"ל החברה הוא  אילן סיגל.

היסטוריה

רקע והקמה 
חברת די.בי.אס. שרותי לווין (1998) בע"מ הוקמה בשנת 1998 בעידוד שרת התקשורת, לימור לבנת, שסברה כי חברת טלוויזיה נוספת תעורר תחרות בשוק הטלוויזיה הרב-ערוצית; אשר נשלט כמונופול על ידי חברות הכבלים מאז תחילת שנות ה-90 של המאה ה-20. חברת הלווין החלה לשדר ב-28 ביולי 2000, באמצעות הלוויינים עמוס 2 ועמוס 3.

השנתיים הראשונות לפעולת החברה התאפיינו בתקלות רבות בהליך ההתקנה, אם בשל כשלים בארגון מערכת החיבור וההתקנה, ואם בגלל המכשולים שניסו חברות הכבלים לשים בדרכם של מי שביקשו להתנתק מהן. אחרי תקופה זו השתפרו שירותי ההתקנה ותמיכת הלקוחות של החברה במידה ניכרת.

התקווה לעורר את התחרות בשוק הטלוויזיה הרב-ערוצית התגשמה רק בחלקה. אמנם בתחילת הדרך שתי החברות הורידו את מחיריהן במטרה למשוך לקוחות, ולמנוע עזיבה של לקוחות קיימים. ייתכן ותוצאה זו נבעה מהעובדה של-yes ולחברות הכבלים לא הייתה סיבה לחשוש מחדירת גורם מתחרה במחיר זול יותר. התחרות בין החברות התמקדה אך ורק בתחום התוכן, והתמצתה בעיקר בתחום התוכניות ובתכנים מיוחדים תמורת תשלום נוסף.

חברות הכבלים ניסו בתחילה להתמודד עם ניסיונות החדירה של yes לשוק באמצעות הצבת פיתויים בפני לקוחות עוזבים, ניסיונות להפוך את פרוצדורת המעבר למורכבת, ובראש ובראשונה באמצעות רכישת תכנים שישודרו בלעדית בשידורי הכבלים. מצב זה הביא לכך שבשנותיה הראשונות הציגה yes שפע תכנים שנרכשו במחירים זולים בהרבה מספריות הטלוויזיה הבריטית והאוסטרלית. תוכנית זו נכשלה במידה רבה, גם משום שהוצאות הרכישה המופרזות הובילו את חברות הכבלים אל עברי פשיטת רגל, אך גם משום שרוב הסדרות שנרכשו בממון רב שודרו בערוץ 3, שהועבר גם לצופי yes. סיבה משוערת נוספת הייתה שחברות הכבלים העריכו באופן שגוי את מידת החשיבות שיש לתכנים ספציפיים במערכת ההחלטות של לקוחותיהם, שככל הנראה הכריעו פעמים רבות גם על בסיס של שירות (או היעדרו), או שהסתגלו בקלות רבה ואף יצרו העדפה לתכנים שהציעה "yes".

במאה ה-21 
החל מ-6 בספטמבר 2007, היום בו תקפה ישראל את הכור הגרעיני בסוריה, חלו שיבושי צפייה בשידורי הלוויין, במיוחד בצפון ישראל ובקו החוף. בתחילה הוערך כי מדובר בספינה הולנדית העוגנת מחוץ למים הטריטוריאליים של ישראל, לאחר בדיקת צה"ל פורסם כי מדובר במדינה זרה. לפי דיווחי כלי התקשורת גם בלבנון היו שיבושי צפייה. השיבושים נמשכו קצת יותר מחודש, עד 11 באוקטובר. בעקבות השיבושים התנתקו כ-750 איש. חברת yes פתחה את כל הערוצים לשלושה חודשים כפיצוי.

ב-4 בפברואר 2009 אושר על ידי שופטת בית המשפט העליון ושני נציגי ציבור בית הדין להגבלים עסקיים המיזוג בין בזק ל-yes בתנאים מגבילים שימנעו פגיעה בתחרות. פסק הדין שינה החלטה קודמת של רשות ההגבלים העסקיים, שאסרה לחלוטין על בזק למזג את yes.

עד שנת 2015 החברה הייתה בבעלות שתי חברות אם שבשליטת איש העסקים שאול אלוביץ' - חברת בזק שהחזיקה ב-49.1% מהמניות, וחברת יורוקום שהחזיקה ב-50.1% מהמניות, ובין היתר באמצעות חברת אינטרנט גולד - קווי זהב גם ב-30.96% ממניות בזק. במרץ 2015, הושלמה עסקת "בזק"–"yes", שבמסגרתה נמכרו החזקותיה של "יורוקום" שבשליטת אלוביץ' בחברה לבזק, שגם היא הייתה אז בשליטת אלוביץ', תמורת 680 מיליון ש"ח במזומן. בעקבות עסקת בעלי העניין נפתחה חקירה שהובילה לתיק 4000.

ב-2 באפריל 2017, עקב סוף חייו המסחריים של הלוויין עמוס 2, עברה החברה לשדר על גבי הלוויינים הישראליים עמוס 3 ועמוס 7.

ב-1 בנובמבר 2017 הציגה החברה סמליל חדש ומיתוג מחודש ל-yes.

במרץ 2019 הודיעה yes כי הדירקטוריון שלה קיבל החלטה להפסיק ולהעביר את שידורי הטלוויזיה באמצעות לוויין, לטובת העברה הדרגתית לשידור על גבי האינטרנט. תהליך ההעברה ייקח מספר שנים, וההערכה היא שהחברה תעבור לשידורים מלאים על גבי האינטרנט עד שנת 2028, המועד בו יסתיימו ההסכמים בינה לבין חברת "חלל תקשורת" לשימוש בלוויינים לצורך שידור. עזיבת הלוויין תוביל לכך שעל yes כבר לא תחול רגולציה מטעם מועצת הכבלים והלוויין, מה שיוביל בין היתר לכך שלא תהיה מחויבת להשקיע בהפקות מקור ישראליות.

החל משנת 2018 yes היא חלק מפרויקט "אלפא", שנוצר על מנת לאחד את שלוש חברות הבת של בזק - בזק בינלאומי, yes, ופלאפון תקשורת כך שיפעלו כמקשה אחת וינוהלו יחדיו על הנהלה אחת, תוך ייעול בכוח האדם בחברות וסינרגיה בין השירותים המוצעים בהן.
במסגרת הפרויקט yes השיקה טריפל - הכולל שירות סטרימינג עם תוכני החברה, חבילת אינטרנט וטלפון קווי של בזק בינלאומי.

בשנת 2021, בעקבות החלטת משרד התקשורת לבטל את ההפרדה בין ספק האינטרנט והתשתית, ועקב השינויים במצב חברות הבת מאז תחילת הפרויקט, הוחלט דווקא בבזק לא למזג את שלוש חברות הבת, אלא לאחד בין בזק בינלאומי ו-yes, כש-yes תהיה זו שמובילה את החברה המאוחדת הקולטת לתוכה את פעילות האינטרנט הפרטי של בזק בינלאומי.

חברת yes חתמה על הסכמים אסטרטגיים עם ספקיות תוכן בין-לאומיות שונות. ביוני 2022 הכריזה החברה על הסכם עם חברת וולט דיסני העולמית עם כניסת שירות הסטרימינג דיסני+ לישראל, ובספטמבר 2022 הכריזה על שיתוף פעולה עם ענקית המדיה וורנר ברד'רס-דיסקברי עם כניסת שירות הסטרימינג דיסקברי+ לישראל, שמשודר ללקוחות yes ו-STINGTV בלבד. בנוסף חתמה החברה על הסכם שיתוף פעולה עם ענקית התוכן "נטפליקס", במסגרתו היא מציעה חבילה אחודה עם מנוי לשירות הסטרימינג הפופולרי.

STINGTV

ביולי 2017 נחשף ש-yes בשלבים אחרונים של פיתוח שירות Over the top (טלוויזיה על גבי האינטרנט) משלה, בשם STINGTV. השירות הושק באוקטובר 2017. השירות מבוסס אינטרנט, באמצעות מערכת הפעלה של אנדרואיד, Apple TV וטלוויזיות חכמות. ניתן להתחבר באמצעות טלוויזיות חכמות וסטרימרים תומכים או הזמנת ממיר ייעודי. השירות מציע חבילות מצומצמות הכוללות את ערוצי הברודקאסט הישראליים, ערוצי סדרות, סרטים, וילדים של yes, ערוצי ספורט, מדע וטבע ועוד. בנוסף, השירות מציע תוכני VOD באיכות HD. בעבר פורסם שזוהי למעשה חברה-בת שעומדת בפני עצמה.

yes+ 

ב-28 באוקטובר 2019 השיקה חברת yes לראשונה את שירות הסטרימינג שלה yes+ (בעברית: יס פלוס) התומך ב-Apple TV. ב-31 במרץ 2020 השיקה את השירות ב-Android TV. בכוונת החברה לבצע מעבר הדרגתי לאורך תקופה של 7 שנים, עד לסיום החוזה עם "חלל תקשורת", לתשתית אינטרנט ולוותר על השידורים בלוויין, לאור התחרות והמחיר של תחזוקת תשתית שידורים עצמאית. נכון לאפריל 2020 yes+ הוא שירות הסטרימינג בעל התוכן הגדול בישראל.

ב-15 ביולי 2020 חשפה yes פיתוח בשם yes+ Live שפותח בשיתוף עם חברת Synamedia, אשר אמור להתגבר על בעיית השיהוי בשידור על גבי האינטרנט.

ב-19 בינואר 2022 השיקה yes את אפליקציית +yes במקום yesGo ובעצם החלה לשווק אותו כפלטפורמת Over The Top נוספת שבבעלותה, בנוסף לסטינג טיוי. השירות זמין לצפייה באיכות 4K.

yes Studios 

yes Studios היא זרוע של yes להפצה, מכירה, פיתוח והפקת תוכן, המתמחה ביצירה ישראלית מקורית ופונה לקהל העולמי.

וידאו לפי דרישה
ל-yes ישנם מספר שרותי VOD (ראשי התיבות של "Video-On-Demand", בגרסה העברית "וידאו על פי דרישה") הפועלים כל אחד בצורה שונה ובמקביל זה לזה.
yes VOD: הושק ב-2010, כמעט 5 שנים לאחר השקת השירות המקביל בחברת הכבלים HOT, השירות דומה ל-VOD של הכבלים, אך בשונה ממנו, הוא שירות מסוג Over The Top) OTT), המבוסס על חיבור לאינטרנט ולא על תווך השידור הרגיל של הממיר, תוך שילוב של תקשורת באמצעות הלוויין והאינטרנט. התקשורת באמצעות לוויין היא חד כיוונית (מהחברה ללקוח) והתקשורת בכיוון השני (מהלקוח לחברה) נעשית על ידי האינטרנט המהיר. השירות כולל מגוון תכנים, בהם סרטים, סדרות, תוכניות פנאי ובידור ואף תוכני HD. ניתן לגשת אליו גם עם ממירי yes HD ללא הקלטה. כמו כן, ניתן לגשת ל-yes VOD באמצעות גרסת האפליקציה הטלוויזיניות הייעודית שלו לסטרימרים מסוג Android TV או Apple TV - שניתנים גם לרכישה תחת השם הממותג, ממירי "+yes".

ערוצי yes

ערוצי VOD:
 yesVOD: שירות תכנים בהזמנה מיידית.
 yesVOD KIDS: שירות הזמנה מיידית של תוכניות וסרטי ילדים ובני נוער.

ערוצי yes:
 yes MOVIES DRAMA: ערוץ המשדר סרטי דרמה. משדר באפיק 1 ובעבר נקרא yes 1.
 yes MOVIES ACTION: ערוץ המשדר סרטי פעולה. משדר באפיק 2 ובעבר באפיק 4 בתור yes 4.
 yes MOVIES COMEDY: ערוץ המשדר סרטי קומדיה. משדר באפיק 3 ובעבר באפיק 2 בתור yes 2.
 yes ישראלי: ערוץ המשדר סרטים וסדרות ישראליים. משדר באפיק 4 ובעבר באפיק 6 בתור yes קלנוע ישראלי.
 yes DRAMA HD: ערוץ המשדר סדרות דרמה. משדר באפיק 5 ובעבר באפיק 16 ו-12.
 yes ACTION HD: ערוץ המשדר סדרות פעולה. משדר באפיק 6 ובעבר באפיק 17 ו-13.
 yes COMEDY HD: ערוץ המשדר תוכניות וסדרות קומיות משדר באפיק 7 ובעבר באפיק 15.
 yes דוקו: ערוץ המשדר סרטים תיעודיים מהארץ ומהעולם. משדר באפיק 8.
 yes pop up: אפיק 26. ערוץ פופ-אפ שמוקדש כל פרק זמן עבור סדרות, סרטים או ז'אנרים מסוימים.
 yes MOVIES KIDS: ערוץ המשדר סרטים לילדים ולנוער משודר באפיק 87 בעבר גם באפיק 5 בתור yes 5.
 WIZ!: ערוץ מבית ערוץ הופ! המשדר תוכניות מדע וטבע לילדים משודר באפיק 92.

שידור בהפרדה גבוהה (HD)
מסוף שנת 2007 החלה yes לספק שידורי טלוויזיה בהפרדה גבוהה, על ידי שימוש בממיר מיוחד. עד לשנת 2009, ממיר yesMax לא היה יכול לשדר ולהקליט שידורי HD, ובאפריל 2009 השיקה yes את הממיר yesMAX HD. ממיר מקליט בנפח של 320GB. נכון לשנת 2014 החברה משווקת את הממיר עם כונן קשיח פנימי בנפח של 1000GB.

ערוצים בעבר
 ערוץ RTVI: ערוץ רוסי
 ערוץ TV1000: ערוץ רוסי
 ערוץ KIDZ: אפיק 90. הערוץ החליף את ערוץ הילדים בתחילת שנת 2017, ולאחר שלוש שנים בלבד ירד מהשירות ב-31 בדצמבר 2020. תכניו זמינים בספריית KIDZ ב-VOD KIDS.
 ערוץ עשר HD אפיק 10/14. ערוץ ששידר ריאלטי, מערכונים, חדשות, סדרות וכו'. התמזג לערוץ 13 של רשת.
 +yes: ערוץ בו שודרו מאז תחילת שידורי yes. בתחילתו שידר סדרות איכות, ברובן סדרות בריטיות, ובהמשך גם פעולה, מדע בדיוני ודרמה, הערוץ שינה את שמו ל-yes stars 1.
 ערוץ 3 ב-yes (ערוץ 3) בשנים הראשונות לשידורי yes ערוץ 3 נחלק בין חברות הכבלים ל-yes שידר במשותף סדרות מחוץ לישראל, ובעת שידור סדרות מקור של הכבלים שודרו סדרות מקור של yes או סדרות מחוץ לישראל. הערוץ שינה את שמו ל-yes stars 3 ושידר תוכני yes בלבד. הערוץ עלה יחד עם תחילת חברת yes.
 Yes Base: החליף את ערוץ 3 ב-yes, ערוץ בו שודרו סדרות רכש מפורסמות לכל המשפחה. שודר במקביל בהוט בשם "Hot Family"
 ערוץ הקולנוע הישראלי: ערוץ בו שודרו רק סרטים ישראלים ואחר כך תוכניות ישראליות, הערוץ שינה את שמו ל-yes ישראלי ומשודר באופן קבוע באפיק 4.
 ישראלי yes stars: ערוץ שכל תכניו דיברו עברית. בערוץ שודרו סרטים ותוכניות ישראליות בהפקת החברה או עבורה.
 yes Weekend: ערוץ בו שודרו בסופי שבוע בלבד סדרות של מדע בדיוני, מתח וריאליטי, הערוץ הפך ל-yesSTARS.
 yesSTARS: ערוץ בו שודרו תוכניות רכש מכל הסוגים. הערוץ הורחב לשלושה ערוצים, כששמו שונה ל-yes stars 2.
 yes Next: סדרות מכל הז'אנרים המיועדות לצעירים. גם לאחר ירידת הערוץ, הייתה ספרייה מיועדת לו ב-yesVOD, אך ב-18 בינואר 2018 בעקבות חוסר הזכויות של yes לרוב הסדרות ועקב מיתוג מחדש של החברה, ובעקבות חוסר ביקוש הספרייה ירדה, ותכנים אשר יש לyes עדיין זכויות לשדר אותם חולקו לספריות מותאמות (לדוגמה, "המורדים" בתיקיית ילדים ונוער).
 yes SCI FI: ערוץ בו שודרו סדרות מדע בדיוני. הערוץ הוחלף על ידי yes Oh
 yes OH HD: סדרות מרשת HBO. שודר באפיק 19 ובעבר באפיק 14 ו- 18.סיים את שידוריו ב-17 במרץ 2019. תכניו פוזרו בערוצים האחרים.
 YTV: ערוץ בו שודרו מאז תחילת שידורי yes תוכניות ריאליטי, פעולה וקומדיה לצעירים, אחר כך השם השתנה ל-yes Y.
 yes Anime: ערוץ שמשדר תוכניות אנימה ביפנית ובאנגלית עם תרגום עברית ורוסית.
 סטאר וורלד: ערוץ בידור אמריקאי ובריטי המשדר תוכניות, סדרות פעולה, דרמה, קומדיה ותוכניות אירוח ועוד.
 yes Show: סרטים חדשים בהזמנה אישית 24 שעות ביממה עם פרסומות רחבים של הסרטים, השתנה ל-yes Video box ובהמשך ל-DVD Box.
 Cartoon Network: ערוץ המשדר סדרות וסרטים מצוירים (רובם אמריקאיים) 24 שעות ביממה.
 "yes יסבבה": ערוץ ששידר תוכניות לילדים ובני נוער הוחלף ב-yes5HD
 "ערוץ הסרטים 4": בשנים הראשונות של שידורי YES ערוץ 4 שידר במשותף בכבלים וב-yes.
 "בייבי+":(אפיק 39) ערוץ להורים לתינוקות ופעוטות .
 yes Movies: ערוץ בו שודרו סרטים.
 yes movies HD: ערוץ סרטים ב-HD. פוצל ל-2 ערוצים ובוטל. כל תכניו כיום בVOD
 MTV2: ערוץ אח של MTV ששידר קליפים, מוזיקה ותוכניות קומדיה.
 MCM TOP: ערוץ מוזיקה עכשווית לצעירים המשודר מצרפת. הערוץ בוטל לאחר חוסר ביקוש וצפייה
 בריזה ערוץ 'ים תיכוני': שידר תוכן ישראלי וסדרות. הערוץ עלה לאוויר באוקטובר 2000, זמן קצר לאחר תחילת השידורים. 60% ממנויי YES רכשו את הערוץ. ערוץ "בריזה" נסגר בתחילת 2004.
 ספורט 5 3D: ערוץ בו שודרו משחקים בשיטת התלת מימד. לאחר חוסר ביקוש הערוץ ירד
 הולמרק: ערוץ של סדרות וסרטי דרמה לכל המשפחה. הערוץ ירד כחלק מירידת הערוץ בכל ישראל. החל מ-2022 תכניו זמינים בשנית בספריית ״הומלרק״ בתשלום נוסף ב-yesVOD store.
 MGM HD: סרטים אמריקאיים מבית אולפני MGM. במקומו הוחלף AMC HD
 TCM: ערוץ סרטים קלאסיים ששודר בלוויין עד 2013. ירד לאחר סגירת הערוץ בכל ישראל
 ערוץ הילדים: ערוץ שפנה לקהל הילדים. סיים את שידוריו בינואר 2017. החל מ-2021 תכניו זמינים בשנית בספריית ״ערוץ הילדים״ בתשלום נוסף ב-yesVOD kids.
 לוגי: ערוץ המשדר תוכני מדע ותוכניות העשרה אשר תוכנם הוא העברת לקחים מוסריים וחינוכיים הקשורים למדע, תוך כדי הדגמת שיטות מדעיות למיניהן. סיים את שידוריו בינואר 2017. כל תכניו ירדו, ומשום שלא היו הפקות מקור לא נותר זכר מן הערוץ בyesVOD. החל מ-2021 תכניו זמינים בשנית בספריית ״לוגי״ בתשלום נוסף ב-yesVOD kids.
 Game One: תוכניות של משחקי מחשב ווידאו. ירד לאחר ביטול הערוצים האינטראקטיבים
 BBC Entertainment: ערוץ סדרות ותוכניות בידור בריטי, עם כתוביות תרגום. הורד מ-yes בסוף 2017,לאחר שyes טענו כי הערוץ אינו מחדש את תכניו, וכי חוזר על התוכניות וכי אחוזי הצפייה אינם גבוהים. הורדת ערוץ זה גרמה לזעם רב בקרב הצופים, וגרם להרבה לקוחות שאהבו את הערוץ לעזוב לחברת HOT אשר בינתיים היחידה שמשדרת את הערוץ, וכי היא חתומה על הסכם איתם עד 2019. ב-31 בדצמבר 2019 הערוץ סיים את שידוריו ב-HOT ונכון להיום, הערוץ לא משודר בישראל באף פלטפורמה.
 בית ומשפחה: ערוץ שעוסק בעיצוב הבית, גידול ילדים, הורות, זוגיות ועוד.
 ערוץ הקבלה: ערוץ רוחניות.
 Music Box: תוכניות קליפים ומוזיקה.
 Adult Channel: ערוץ אירוטי עם מגוון תוכניות.
 yes India: ערוץ סרטים הודיים.
 yes Teleclub: ערוץ סרטים וסדרות בשפה הרוסית לכל המשפחה.
 yes ערוץ משחקי הכס: ערוץ ייעודי לסדרה "משחקי הכס" שעלה מ-2016 ועד ל-2019 לקראת עלייתה של עונה חדשה. הערוץ סיים את שידוריו סופית עם סיום הסדרה לאחר העונה השמינית.
 Lifetime: (בעבר ערוץ ביוגרפיה) ערוץ סדרות וסרטים אמריקאי ירד ב-31 ביול 2018.
 ערוץ דודג' (rain): הערוץ שידר תוכניות אקטואליה ברוסית. נחשב כבעל עמדות אופוזיציוניות בפוליטיקה הרוסית. הערוץ סיים את שידוריו בסוף אפריל 2020 ובמקומו עלה ערוץ הלייף-סטייל bober מבית הערוץ הראשון הרוסי.
 yes3: ערוץ סרטי קולנוע עולמי. שודר באפיק 3. ירד ב-15 בספטמבר 2020 כחלק מההשקה של שדרת הערוצים החדשה.
 yes EDGE: סדרות מבית רשתות שואוטיים, FX ו-HBO. חלק מהסדרות שעלו הן סדרות חדשות לחלוטין ביניהן הפקות מקור חדשות של yes. שודר באפיק 18.
 yes בידוד בשלייקס: ערוץ שיועד לגיל השלישי בתקופת התפרצות נגיף הקורונה בישראל ושידר באפיק 18 של yes EDGE בחלק משעות היום עד שבסוף השתלט על הערוץ. ירד ב-15 בספטמבר 2020 כחלק מההשקה של שדרת הערוצים החדשה.

ראו גם 
 STINGTV

קישורים חיצוניים

הערות שוליים

בזק
יורוקום
המועצה לשידורי כבלים ולשידורי לוויין
ישראל: טלוויזיה רב ערוצית
ישראל: חברות פרטיות בבעלות חברות ציבוריות